Túrakód: V006\_02 / Táv.: 5,5 / Frissítve: 2018-03-06

Túranév: Szentes térsége / Hídláb-kerülés

Leírás:

5,5 km-es vízi kirándulás során láthatjuk a Tiszai Partfürdőt és a hozzá kapcsolódó területeket, valamint átevezhetünk kettő híd alatt

Kiindulási pontunk a St. Jupát SE. Vízitelepe mellett található komplejáró *(237,8 fkm)*, *(up.: 000iep)*.

Innen felfelé a Strand irányába induljunk.   
*(A track, csupán a túraútvonal műholdképen történő, valamint a fordulópontok terepen történő könnyebb beazonosításának célját szolgálja, nem feszesen követendő nyomvonal.)*

Folyásiránnyal szemben történő haladásunknál célszerű a parthoz közelebb, lefelé haladva beljebb, a sodorvonal közelében haladnunk.

A 239 fkm-nél elhagyjuk az üdülőterületet, innen kissé háborítatlanabb részen evezhetünk, de mire elmélyednénk benne, látómezőnkbe kerül a közúti, később a vasúti híd is.   
A két híd között található a 240 fkm-es tábla *(j. part)*. Amennyiben a túra címéhez hűek akarunk maradni, evezzünk a vasúti híd pillérének vonala fölé *(úp.: 001ford)*, hogy biztonságunk érdekében kellően nagy ívben tudjuk megkerülni.   
Fordulásunkat követően jöhet a megérdemelt pihenő. Élvezzük kicsit a „csorgás” nyújtotta örömöket, lazítsunk.

A Strandot elérvén, akár ki is köthetünk, de főszezonban a bójákon kívüli alsó, vagy felsőrészét választva a partnak.  
Fenn ártézi kutat, szezonban büfét, mosdót is találunk.

Ismét hajóba szállva gyorsan elérjük kiindulási pontunkat, mely kiszállási helyünk is egyben.

Ha még evezgetnénk, strandolgatnánk, haladjunk tovább lefelé.   
Elhagyva leszállóhelyünket, a kanyar alatt találunk egy homokpadot   
*(237 fkm, úp.: 000part)*.   
A partszakasz alsó részét válasszuk kiszállásra, a kialakult strandolási szokásokhoz történő alkalmazkodás érdekében!

Ismét vízre szállva evezzünk vissza kiindulási pontunkra.

Feldolgozták: Vukovich Sándor (Vuki), (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*